amb els descriptors Acceptació del desistiment
Resolució núm. 326/2019, de 16 d'octubre
Vist el recurs especial en matèria de contractació presentat pel senyor J.M.C.V., en nom i representació de l'empresa ANGIONAUTIX, SL, contra els plecs que regeixen l'acord marc del subministrament agregat de material d'intervencionisme vascular: extractor de trombos, sistemes de tancament percutani, sistemes de protecció embòlica i catèters recuperadors de cossos estranys, licitat per l'INSTITUT CATALÀ DE LA SALUT (expedient CS/CC00/1100769458/19/AMUP), a data d'avui, aquest Tribunal ha adoptat la resolució següent:
En la mateixa data, també es va publicar al Diari Oficial de la Unió Europea (DOUE) S126.
En data 23 de juliol de 2019, l'empresa ANGIONAUTIX, SL (en endavant, ANGIONAUTIX) va presentar davant l'òrgan de contractació recurs especial en matèria de contractació contra els plecs reguladors de la licitació, i que, en síntesi, es fonamenta en la manca de justificació de la necessitat de l'òrgan de contractació d'adquirir els productes d'aquesta licitació, atès que ja estaven coberts amb un anterior expedient de contractació de l'ICS (expedient CS/CC00/1100739368/19/AMUP) adjudicat al seu favor, i subsidiàriament la improcedència d'establir en el PPT una referència als productes d'una companyia o marca comercial i conseqüent vulneració del principi d'igualtat i lliure concurrència.
Per aquest motiu, la recurrent sol·licita, prèvia la suspensió del procediment, l'anul·lació del present procediment de contractació i, subsidiàriament, la nul·litat dels plecs que regeixen el contracte de referència.
Mitjançant altressí, sol·licita també la pràctica de mitjans de prova consistents en la prova documental, testifical del representant de l'empresa ANGIONAUTIX i l'interrogatori del responsable del contracte, en qualitat de Director Gerent de l'ICS.
En dates 25 i 26 de juliol de 2019, l'òrgan de contractació va trametre al Tribunal Català de Contractes del Sector Públic (en endavant, Tribunal), d'acord amb el previst pels articles 56.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP), 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015) el recurs interposat, acompanyat de l'expedient administratiu.
En data 9 d'agost de 2019, també va tenir entrada al Tribunal les resolucions de 8 d'agost i 19 de juliol de 2019, pel qual l'ICS va desistir del procediment de contractació respecte dels lots 2 i 8 de la licitació, respectivament, així com el seu informe sol·licitant com a qüestió principal la inadmissió del recurs interposat per l'empresa ANGIONAUTIX per pèrdua sobrevinguda del seu objecte.
En data 2 d'octubre de 2019, en resposta al requeriment efectuat per la Secretaria Tècnica d'aquest Tribunal per tal que concretés els lots objecte d'impugnació del recurs interposat, l'empresa ANGIONAUTIX va trametre al Tribunal, un escrit pel qual va desistir del recurs interposat a la vista del desistiment acordat per l'òrgan de contractació.
El recurs s'ha interposat contra els plecs que regeixen el contracte de referència, documents contractuals expressament contemplats per l'article 44.2 a) de la LCSP, com a susceptibles de recurs especial en matèria de contractació.
1.- Acceptar el desistiment del recurs especial en matèria de contractació presentat pel senyor J.M.C.V., en nom i representació de l'empresa ANGIONAUTIX, SL, contra els plecs que regeixen l'acord marc del subministrament agregat de material d'intervencionisme vascular: extractor de trombos, sistemes de tancament percutani, sistemes de protecció embòlica i catèters recuperadors de cossos estranys, licitat per l'INSTITUT CATALÀ DE LA SALUT (expedient CS/CC00/1100769458/19/AMUP).
Resolució núm. 325/2019, de 16 d'octubre
Vist el recurs especial en matèria de contractació presentat per la senyora C.A.M., en nom i representació de l'empresa CARDIVA 2, SL, contra l'anunci de licitació i els plecs que regeixen l'acord marc del subministrament agregat de material d'intervencionisme vascular: extractor de trombos, sistemes de tancament percutani, sistemes de protecció embòlica i catèters recuperadors de cossos estranys, licitat per l'INSTITUT CATALÀ DE LA SALUT (expedient CS/CC00/1100769458/19/AMUP), a data d'avui, aquest Tribunal ha adoptat la resolució següent:
En la mateixa data, també es va publicar en el Diari Oficial de la Unió Europea (DOUE) S126.
En data 23 de juliol de 2019, l'empresa CARDIVA 2, SL (en endavant, CARDIVA) va presentar davant del Tribunal Català de Contractes del Sector Públic (en endavant, Tribunal) recurs especial en matèria de contractació contra l'anunci de licitació i els plecs reguladors de la licitació.
En síntesi, el recurs es fonamenta en la manca de justificació de la necessitat de l'òrgan de contractació d'adquirir els productes d'aquesta licitació, atès que ja estaven cobertes amb la licitació anterior.
Per aquest motiu, la recurrent sol·licita, prèvia la suspensió del procediment, l'anul·lació del procediment de contractació.
En data 25 de juliol de 2019, la Secretaria Tècnica del Tribunal va notificar a l'òrgan de contractació el recurs interposat, i va sol·licitar-li la remissió de l'expedient de contractació i de l'informe corresponent, d'acord amb els articles 56.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP), 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015).
En dates 18 i 26 de juliol de 2019, va tenir entrada en aquest Tribunal l'expedient administratiu.
Així mateix, en data 9 d'agost de 2019, l'òrgan de contractació va trametre al Tribunal mitjançant correu electrònic el seu informe i l'escrit de l'empresa CARDIVA presentat a través de l'oficina d'atenció ciutadana pel qual desisteix del recurs interposat.
En concret adjunta la documentació següent:
Igualment en el mateix correu electrònic adjunta els dos documents següents:
En data 7 d'octubre de 2019, i en resposta al requeriment efectuat per la Secretaria Tècnica d'aquest Tribunal, l'empresa CARDIVA va aportar un escrit mitjançant el qual reiterava i ratificava el desistiment del recurs de data 23 de juliol de 2019.
El recurs s'ha interposat contra l'anunci de licitació i els plecs que regeixen el contracte de referència, documents contractuals expressament contemplats per l'article 44.2 a) de la LCSP, com a susceptibles de recurs especial en matèria de contractació.
1.- Acceptar el desistiment del recurs especial en matèria de contractació presentat per la senyora C.A.M., en nom i representació de l'empresa CARDIVA 2, SL, contra l'anunci de licitació i els plecs que regeixen l'acord marc del subministrament agregat de material d'intervencionisme vascular: extractor de trombos, sistemes de tancament percutani, sistemes de protecció embòlica i catèters recuperadors de cossos estranys, licitat per l'INSTITUT CATALÀ DE LA SALUT (expedient CS/CC00/1100769458/19/AMUP).
Resolució núm. 324/2019, de 16 d'octubre
Vist el recurs especial en matèria de contractació presentat pel senyor I.S.L., en nom i representació de l'empresa SPORTS AND LANDSCAPE, SL, contra l'exclusió de la seva oferta de la licitació del contracte de subministrament per a la substitució de la gespa artificial del camp de futbol municipal tramitada per l'AJUNTAMENT DE QUART (expedient 239/2019), a data d'avui, aquest Tribunal ha adoptat la resolució següent:
L'anunci de la licitació es va publicar el 6 de maig de 2019 en el perfil de contractant de l'AJUNTAMENT DE QUART, inserit en la Plataforma de serveis de contractació pública de la Generalitat de Catalunya, a través del qual es van posar a disposició dels interessats els plecs de clàusules administratives particulars (PCAP) i de prescripcions tècniques (PPT), entre altres documents contractuals.
Una vegada desenvolupats els tràmits de la licitació i avaluades les proposicions de les licitadores, el 12 de juny de 2019, la mesa de contractació va acordar excloure a l'empresa SPORTS AND LANDSCAPE, SL, per incompliment de les prescripcions del projecte, pel que fa a la tipologia de la gespa oferta.
Aquest acord va ser publicat el mateix 12 de juny de 2019 en el perfil de contractant i va ser notificat mitjançant decret de l'Alcaldia entregat a la licitadora el dia 20 de juny de 2019.
El 4 de juliol de 2019, l'empresa SPORTS AND LANDSCAPE, SL va presentar en el registre del Tribunal Català de Contractes del Sector Públic (en endavant, Tribunal), recurs especial en matèria de contractació contra l'acte d'exclusió.
En resum, el recurs es fonamenta en una errònia valoració de l'oferta presentada i en una manca de motivació de l'exclusió.
Sobre aquesta base, la recurrent sol·licita l'anul·lació de l'acte impugnat, així com la retroacció al moment anterior a la seva exclusió.
Mitjançant altressí sol·licita també la suspensió cautelar del procediment fins a la resolució del recurs.
En data 5 de juliol de 2019, la Secretaria Tècnica del Tribunal va notificar a l'òrgan de contractació, amb remissió de còpia del recurs interposat, i va sol·licitar-li la remissió de l'expedient de contractació i de l'informe corresponent, d'acord amb els articles 56.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP), 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015).
En data 9 de juliol de 2019, va tenir entrada en el Tribunal l'expedient de contractació així com l'informe de l'òrgan de contractació oposant-se a l'estimació del recurs.
El procediment de contractació resta suspès pel Tribunal, d'acord amb el previst als articles 49 i 56.3 de la LCSP i 25.1 del RD 814/2015, per mitjà de la Resolució S-55/2019, de data 30 de juliol de 2019.
Dins del període d'al·legacions de cinc dies hàbils obert en data 7 d'octubre de 2019 per aquest Tribunal a les parts interessades, d'acord amb les dades indicades per l'òrgan de contractació, per fer al·legacions si així ho consideraven oportú, FIELDTURF POLIGRASS, SA va presentar escrit d'al·legacions oposant-se al recurs.
En data 10 d'octubre de 2019, va tenir entrada en aquest Tribunal l'escrit de l'empresa SPORTS AND LANDSCAPE, SL, per comunicar que, per raons diverses que afecten a la seva estratègia de defensa, li interessava desistir del recurs interposat i sol·licitava que es declari conclús el procediment per aquesta causa així com l'aixecament de la suspensió de la licitació acordada pel Tribunal.
El recurs es dirigeix contra l'acte d'exclusió, que és un acte expressament previst per l'article 44.2 b) de la LCSP com susceptible del recurs especial en matèria de contractació.
El Tribunal aprecia en la part recurrent, empresa l'oferta de la qual ha resultat exclosa de la licitació, drets i interessos afectats per l'acte impugnat i, per tant, la necessària legitimació activa per interposar el recurs, d'acord amb els articles 48 de la LCSP i 16 del Decret 221/2013.
En relació amb la petició de desistiment formulada per l'empresa recurrent, escau dir que, encara que aquest no es preveu com a forma de finalització del procediment en la LCSP, resulta possible per aplicació d'allò previst en la Llei 39/2015, d'1 d'octubre, del procediment administratiu comú de les administracions públiques (des d'ara, LPAC), en virtut de la remissió continguda en l'article 56.1 i la disposició final quarta de la LCSP.
Per tant, tal com aquest Tribunal s'ha pronunciat en supòsits com el present (entre moltes altres, resolucions 296/2019, 287/2018, 220/2018, 219/2018, 211/2018, 210/2018, 209/2018, 207/2018, 190/2018 i 188/2018), és procedent admetre el desistiment sol·licitat per l'empresa recurrent i, en conseqüència, declarar finalitzat el procediment, sense entrar a analitzar la resta dels requisits d'admissió del recurs ni les al·legacions materials d'aquest, que no queden jutjades.
L'acceptació del desistiment produeix aquest efecte en el recurs presentat amb independència dels motius que hagin portat la part recurrent a formular-lo, si bé, davant les raons adduïdes en aquest cas, el Tribunal ha de dir que poden comportar un ús abusiu i contraproduent del recurs especial en matèria de contractació, que desvirtuarien la seva naturalesa i eficàcia i, amb aquestes, l'ús dels recursos públics i el propi funcionament del Tribunal.
1.- Acceptar el desistiment del recurs especial en matèria de contractació presentat pel senyor I.S.L., en nom i representació de l'empresa SPORTS AND LANDSCAPE, SL, contra l'exclusió de la seva oferta de la licitació del contracte de subministrament per a la substitució de la gespa artificial del camp de futbol municipal tramitada per l'AJUNTAMENT DE QUART (expedient 239/2019) i declarar finalitzat el procediment de recurs.
2.- Aixecar la suspensió del procediment de contractació acordada per aquest Tribunal en data 30 de juliol de 2019, a l'empara del que disposa l'article 57.3 de la LCSP.
Resolució núm. 301/2018, de 16 de gener
L'objecte sotmès a revisió és el recurs especial en matèria de contractació presentat pel senyor O.C.A. i per la senyora
L.F.A., en nom i representació de la mercantil FIGUERAS SEATING SOLUTIONS, SL, contra el decret d'adjudicació del lot 7 del contracte de subministrament i instal·lació d'equipament escènic amb destinació al Teatre Artesà, licitat per l'AJUNTAMENT DEL PRAT DE LLOBREGAT (expedient 9303/2018).
Resolució núm. 287/2018, de 20 de desembre
L'objecte sotmès a revisió és el recurs especial en matèria de contractació presentat pel senyor F.B.B.M.V., en nom i
representació de l'empresa AUDIOGUIARTE SERVICIOS CULTURALES, SLU, contra l'adjudicació del contracte de serveis d'audioguies i altres dispositius de suport a la visita del Museu Picasso de Barcelona, licitat per la FUNDACIÓ MUSEU PICASSO DE BARCELONA (expedient E180000136).
Resolució núm. 235/2018, de 21 de novembre
L'objecte sotmès a revisió és el recurs especial en matèria de contractació presentat pel senyor J.A.S.M., en nom i representació de l'empresa ESPAIS VERDS DEL VALLÈS SA, contra l'acta de la mesa de contractació de 26 de setembre de 2018 de presentació de l'informe de valoració d'ofertes i de proposta d'adjudicació, respecte al lot 2, del contracte de serveis de manteniment, poda i tractaments fitosanitaris de l'arbrat públic municipal per a la campanya 2018-2019, licitat per l'Ajuntament de Vilassar de Mar (expedient SG/SV-26/18).
Resolució núm. 225/2018, de 31 d'octubre
L'objecte sotmès a revisió és el recurs especial en matèria de contractació presentat pel senyor E.M.R, en nom i representació de l'empresa APLICACIONES ELÉCTRICAS ENE SA, contra l'exclusió del procediment de licitació del contracte de subministrament i manteniment d'una xarxa sense fils corporativa per al Consorci Sanitari Integral, licitat pel Consorci Sanitari Integral (expedient CSISUOL1803).
Resolució núm. 220/2018, de 24 d'octubre
L'objecte sotmès a revisió és el recurs especial en matèria de contractació presentat per la senyora T.G.O., en nom i representació de MENARINI DIAGNOSTICOS, SA, contra "las respuestas vinculantes a las aclaraciones al pliego solicitadas por los diferentes interesados en la convocatoria (...)" que han de regir el contracte de subministrament i instal·lació d'un sistema complet per a la conservació de mostres a l'àrea quirúrgica per a tractament d'anatomia patològica i dels elements per a la conservació i tractament de mostres per al Consorci Hospitalari de Vic (CHV), licitat pel Consorci Hospitalari de Vic (expedient CHV 4/2018 NH).
Resolució núm. 22/2019, de 13 de febrer
L'objecte sotmès a revisió és el recurs especial en matèria de contractació presentat pel senyor M.B.O., en nom i
representació de l'empresa ELECNOR SA, i pel senyor C.R.G., en nom i representació de l'empresa ALAMO INDUSTRIAL SA, contra l'adjudicació del lot 1 del contracte anomenat "Execució de les obres del districte administratiu de distribució d'espais interiors i les seves instal·lacions per a la implantació del nou complex al Districte Administratiu de la Generalitat
de Catalunya, Fase I, a Barcelona", licitat per INFRAESTRUCTURES DE LA GENERALITAT DE CATALUNYA SAU.
Acceptació del desistiment de les recurrents.
Resolució núm. 219/2018, de 24 d'octubre
L'objecte sotmès a revisió és el recurs especial en matèria de contractació presentat pel senyor J.C.M. i el senyor A.F.S., en nom i representació de l'empresa GABINET DE DIAGNOSI PER LA IMATGE DR.
GARCÍA ESPUCHE SL, contra la resposta de 6 de juliol de 2018 tramesa per l'Institut Català de la Salut a "les al·legacions formulades per aquesta part en relació a la impossibilitat d'enviament de l'oferta presentada a l'expedient de referència, per la que es comunica que l'oferta no pot ser admesa a la licitació" i contra la resolució d'adjudicació de 17 de juliol de 2018, del contracte de serveis de realització d'ecografies per a les SAP Anoia, Baix Llobregat Centre, Delta, Esquerra, Dreta i Muntanya de Barcelona, licitat per Institut Català de la Salut (expedient CS/CC00/1100710013/18/PO).